L'albumen s'orichina en a doble fecundación d'as anchiospermas quan o nuclio d'una celula espermatica d'o polinico s'une a los nuclios polars d'o saco embrional orichinando una celula triploide. Dimpués d'esta fecundación se producen mitosis succesivas que no van acompanyatas d'a tabicación d'o citoplasma. L'embrión ye empentato a lo centro d'o saco embrional por creixer o suspensor, devez que l'albumen queda en posicions cada vegata més perifericas. Una vegata que l'albumen embolica l'embrión que ye en una posición interior y central se forman paretz que deseparan cadagún d'os nuclios que s'han formato enantes.